Ο **Δημήτρης Πτωχός** (γεν. 1976) είναι Έλληνας μηχανικός, στέλεχος επιχειρήσεων και πολιτικός της Νέας Δημοκρατίας, που υπηρετεί ως Περιφερειάρχης Πελοποννήσου από τον Ιανουάριο του 2024.

Βιογραφικά στοιχεία
-------------------

Ο Δημήτρης Πτωχός γεννήθηκε το 1976. 

Σπούδασε Μηχανικός Υπολογιστών στη Σχολή Ηλεκτρολόγων Μηχανικών και Μηχανικών Υπολογιστών (ΗΜΜΥ) του Εθνικού Μετσόβιου Πολυτεχνείου, από όπου αποφοίτησε το 1999. Το 2003, αναγορεύτηκε Διδάκτορας Επιχειρησιακής Έρευνας και Πληροφοριακών Συστημάτων Διοίκησης (PhD) από το Εθνικό Μετσόβιο Πολυτεχνείο. Από το 2009 έως το 2011 παρακολουθεί Executive Education - Πρόγραμμα Ανώτερης Διοίκησης σε θέματα Στρατηγικής, Καινοτομίας και Ηγεσίας, από το Τεχνολογικό Ινστιτούτο Μασαχουσέτης (MIT).

Από το 1999 έως το 2004 εργάζεται ως Ερευνητής και Επιστημονικός Συνεργάτης στο Εργαστήριο Συστημάτων Αποφάσεων και Διοίκησης της Σχολής Ηλεκτρολόγων Μηχανικών και Μηχανικών Υπολογιστών του Εθνικού Μετσόβιου Πολυτεχνείου. Το 2005 και για ένα έτος, εργάζεται στην TEKA Systems ως Σύμβουλος Πληροφορικής, ενώ από το 2006 και για έξι χρόνια, ως Ανώτερο Στέλεχος Διοίκησης της ίδιας εταιρείας. Το 2006 ίδρυσε την εταιρεία People, της οποίας διετέλεσε Διευθύνων Σύμβουλος από το 2006 έως το 2012. Εργάστηκε εκ νέου στην εταιρεία People από το 2015 έως το 2023.

Το 2011 ανέλαβε Γραμματέας Νέων Τεχνολογιών, Έρευνας και Καινοτομίας της Νέας Δημοκρατίας. Από το 2012 έως το 2014, διετέλεσε Διευθυντής του Γραφείου Στρατηγικού και Ψηφιακού Σχεδιασμού του Πρωθυπουργού Αντώνη Σαμαρά, ενώ από το 2014 έως το 2015 διετέλεσε Γενικός Γραμματέας Συντονισμού της Κυβέρνησης. 

Είναι παντρεμένος με την Βούλα Φωτεινάκη. 

### Περιφερειάρχης Πελοποννήσου

Στις 14 Ιουλίου 2023, ανακοινώθηκε από τη Νέα Δημοκρατία, η υποψηφιότητά του για τη θέση του Περιφερειάρχη Πελοποννήσου, ενώ την παρουσίαση της υποψηφιότητάς του έκανε ο Πρόεδρος της Νέας Δημοκρατίας και Πρωθυπουργός Κυριάκος Μητσοτάκης μαζί με τον πρώην Πρωθυπουργό Αντώνη Σαμαρά, στη Μεσσήνη, στις 3 Αυγούστου 2023. Στις εκλογές της 8ης Οκτωβρίου λαμβάνει ποσοστό 42,61% ενώ στις εκλογές της 15ης Οκτωβρίου 2023 εκλέγεται Περιφερειάρχης Πελοποννήσου ως επικεφαλής του συνδυασμού *«Η Πελοπόννησος Μπροστά»* με ποσοστό 52,77%. Στις 23 Δεκεμβρίου 2023, ορκίστηκε Περιφερειάρχης Πελοποννήσου, ενώ ανέλαβε καθήκοντα 1η Ιανουαρίου 2024.

Παραπομπές
----------

1. ↑  «Νέα πρόσωπα σε θέσεις γραμματέων στη ΝΔ». *Typosthes.gr*. Ανακτήθηκε στις 5 Ιανουαρίου 2024.
2. ↑  «"Βοηθός" Πρωθυπουργού ο Δημήτρης Πτωχός». *www.parapolitika.gr*. 24 Νοεμβρίου 2014. Ανακτήθηκε στις 5 Ιανουαρίου 2024.
3. ↑  Real.gr. «Παρουσία Σαμαρά ο γάμος του Δ. Πτωχού». *Real.gr*. Ανακτήθηκε στις 5 Ιανουαρίου 2024.
4. ↑  «Ανακοίνωσε η ΝΔ: Ο Δημήτρης Πτωχός υποψήφιος Περιφερειάρχης Πελοποννήσου (video)». *BEST TV Καλαμάτα*. 14 Ιουλίου 2023. Ανακτήθηκε στις 5 Ιανουαρίου 2024.
5. ↑  messinia24 (3 Αυγούστου 2023). «Η παρουσίαση του Δ. Πτωχού από τον Κυρ. Μητσοτάκη στη Μεσσήνη – messinia24». Ανακτήθηκε στις 5 Ιανουαρίου 2024.
6. ↑  «Περιφέρεια Πελοποννήσου: Νίκη του Δ. Πτωχού έναντι του Π. Τατούλη». *www.naftemporiki.gr*. 15 Οκτωβρίου 2023. Ανακτήθηκε στις 5 Ιανουαρίου 2024.
7. ↑  «Ορκωμοσία Πτωχού: Ούτε μια μέρα χαμένη στην Πελοπόννησο». *anagnostis.org/*. Ανακτήθηκε στις 5 Ιανουαρίου 2024.
8. ↑  «Δημήτρης Πτωχός: «Θα κάνουμε το καλύτερο δυνατό για την Πελοπόννησο»». *lakonikos.gr*. Ανακτήθηκε στις 5 Ιανουαρίου 2024.

|  |  |  |  |  |
| --- | --- | --- | --- | --- |
| 

| π • σ • ε
Τρέχοντες περιφερειάρχες των Περιφερειών της Ελλάδας |
| --- |
|  |
| 
1. Περιφέρεια Ανατολικής Μακεδονίας και Θράκης: Χριστόδουλος Τοψίδης
2. Περιφέρεια Κεντρικής Μακεδονίας: Απόστολος Τζιτζικώστας
3. Περιφέρεια Δυτικής Μακεδονίας: Γεώργιος Αμανατίδης
4. Περιφέρεια Ηπείρου: Αλέξανδρος Καχριμάνης
5. Περιφέρεια Θεσσαλίας: Δημήτρης Κουρέτας
6. Περιφέρεια Ιονίων Νήσων: Γιάννης Τρεπεκλής
7. Περιφέρεια Δυτικής Ελλάδας: Νεκτάριος Φαρμάκης
8. Περιφερειάρχης Στερεάς Ελλάδας: Φάνης Σπανός
9. Περιφέρεια Αττικής: Νίκος Χαρδαλιάς
10. Περιφέρεια Πελοποννήσου: Δημήτρης Πτωχός
11. Περιφέρεια Βορείου Αιγαίου: Κώστας Μουτζούρης
12. Περιφέρεια Νοτίου Αιγαίου: Γιώργος Χατζημάρκος
13. Περιφέρεια Κρήτης: Σταύρος Αρναουτάκης
 |  |

 |